section_heading: Politička karijera
paragraph_text: Istaknuti je član Hrvatske demokratske zajednice. Od 1997. do 1999. godine bio je tajnik Gradskog odbora Mladeži HDZ-a Grada Zagreba. Godine 2004. postaje član Gradskog odbora HDZ-a Grada Zagreba, a 2010. godine član Predsjedništva Gradskog odbora HDZ-a Grada Zagreba. Dvije godine kasnije, 2012. izabran je za predsjednika GO HDZ-a Grada Zagreba te je postao član predsjedništva HDZ-a. Na funkciju predsjednika gradske organizacije reizabran je 2016. godine.